# Jurnalul Oficial C 25A/18 i

| | ISSN 1977-1029 |
| --- | --- |
| Jurnalul Oficial
  al Uniunii Europene | C 25A |
| | |
| Ediţia în limba română | Comunicări şi informări | Anul 6518 ianuarie 2022 |

ISSN 1977-1029

Jurnalul Oficial

al Uniunii Europene

C 25A

Ediţia în limba română

Comunicări şi informări

Anul 6518 ianuarie 2022

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2022/C 25 A/01 | Centrul Comun de Cercetare al Comisiei Europene — Publicarea unui post vacant de director Siguranță și securitate nucleară (gradul AD 14) [articolul 29 alineatul (2) din Statutul funcționarilor] — COM/2022/10411 | 1 |

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2022/C 25 A/01

Centrul Comun de Cercetare al Comisiei Europene — Publicarea unui post vacant de director Siguranță și securitate nucleară (gradul AD 14) [articolul 29 alineatul (2) din Statutul funcționarilor] — COM/2022/10411

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 18.1.2022 | RO | Jurnalul Oficial al Uniunii Europene | CA 25/1 |
| --- | --- | --- | --- |

18.1.2022

RO

Jurnalul Oficial al Uniunii Europene

CA 25/1

---

CENTRUL COMUN DE CERCETARE AL COMISIEI EUROPENE

Publicarea unui post vacant de director „Siguranță și securitate nucleară” (gradul AD 14)

[articolul 29 alineatul (2) din Statutul funcționarilor]

COM/2022/10411

(2022/C 25 A/01)

Cine suntem

În calitate de serviciu pentru știință și cunoaștere al Comisiei Europene, Centrul Comun de Cercetare (JRC) are misiunea de a oferi o bază factuală independentă pe care să se sprijine politicile UE, pe parcursul întregului ciclu de elaborare a politicilor. JRC are sedii situate în cinci state membre (Belgia, Germania, Italia, Țările de Jos și Spania). Puteți găsi informații suplimentare la adresa https://ec.europa.eu/jrc

În cadrul activității sale științifice în domeniul siguranței și securității nucleare, JRC abordează principalele aspecte științifice și tehnologice asociate cu nevoile și provocările societale prezente și viitoare. Această activitate se bazează pe cele trei dimensiuni de referință ale strategiei JRC pentru 2030: echitate, reziliență și competitivitate. Activitatea științifică a JRC în domeniul nuclear este recunoscută pe scară largă ca desfășurându-se la cele mai înalte standarde profesionale, fiind bazată pe capacități, competențe și dotări unice la nivel mondial.

Ce propunem

Propunem postul de director al Direcției Cercetare și Dezvoltare Nucleară – Siguranță și securitate nucleară (Direcția G) din cadrul JRC. Este o funcție foarte vizibilă, care are potențialul de a influența cercetarea Euratom în următoarele decenii.

Principala misiune a Direcției G a JRC constă în punerea în aplicare a Programului pentru cercetare și formare al Euratom din cadrul JRC și menținerea și diseminarea competențelor în domeniul nuclear în Europa, pentru a veni astfel în sprijinul tuturor statelor membre ale UE. Este esențial să se asigure o cooperare strânsă și o complementaritate cu politica în materie de cercetare a statelor membre ale Uniunii Europene și a organizațiilor naționale. Direcția G a JRC oferă sprijin serviciilor UE în ceea ce privește inițiativele de politică și diplomație științifică legate de domeniul nuclear prin furnizarea de expertiză tehnică și științifică independentă și gestionarea cunoștințelor. Direcția G este, de asemenea, un partener-cheie activ în cadrul rețelelor internaționale și colaborează cu organizațiile internaționale și cu universitățile, institutele de cercetare și cu alte părți interesate prestigioase din acest domeniu.

Directorul Direcției G este subordonat direct directorului general adjunct (DDG.1). Direcția G este formată din nouă unități, dintre care două sunt plasate sub supervizarea directă a directorului; celelalte șapte unități sunt organizate în cadrul a două departamente tematice („Securitate nucleară” și „Siguranță și garanții nucleare”). Direcția G își desfășoară activitatea în 4 locații, la Karlsruhe (DE), la Ispra (IT), la Petten (NL) și la Geel (BE).

Directorul răspunde și de administrarea sediului de la Karlsruhe, acționând în calitate de deținător al unei autorizații nucleare și de angajator, astfel cum se prevede în legislația țării gazdă. Directorul sediului ia toate măsurile necesare pentru a asigura siguranța persoanelor și a instalațiilor din locația respectivă, stabilind o politică armonizată în materie de siguranță în muncă pentru toți membrii personalului și exercitând funcția de director pentru situații de urgență, responsabil cu gestionarea și coordonarea situațiilor de urgență survenite la sediul respectiv. Directorul sediului JRC de la Karlsruhe are responsabilitatea de a respecta toate măsurile de siguranță și securitate legate de autorizațiile nucleare. Directorul sediului stimulează cooperarea între direcții a tuturor serviciilor care își desfășoară activitatea în această locație și menține o relație deschisă și constructivă cu reprezentanții personalului local. Directorul sediului reprezintă interesele Comisiei/JRC la evenimentele externe și interne, punând un accent deosebit pe relația cu autoritățile locale și cu Școala Europeană.

Directorul va fi un lider puternic și eficace, care se va asigura că toate echipele din cadrul direcției sunt implicate, productive și acționează în conformitate cu strategia nucleară a JRC pentru a pune în aplicare programul de lucru al Euratom într-un spirit de colaborare. Directorul ar trebui, de asemenea, să contribuie la definirea viziunii pe termen lung cu privire la sarcinile direcției, contribuind la punerea în aplicare globală a strategiei JRC.

Profilul căutat (criterii de selecție)

Candidații ar trebui să îndeplinească următoarele criterii de selecție:

Competențe de conducere

| — | capacitate dovedită de gestionare a resurselor financiare relevante în cadrul unui serviciu public; |
| --- | --- |

—

capacitate dovedită de gestionare a resurselor financiare relevante în cadrul unui serviciu public;

| — | o gândire strategică bună și capacitatea de a o transpune în propuneri practice de acțiune, de a stabili priorități și obiective; |
| --- | --- |

—

o gândire strategică bună și capacitatea de a o transpune în propuneri practice de acțiune, de a stabili priorități și obiective;

| — | capacitate dovedită de a conduce și de a motiva membrii unei echipe, precum și de a-i ajuta să își atingă potențialul maxim, atât fizic, la sediu, cât și de la distanță; |
| --- | --- |

—

capacitate dovedită de a conduce și de a motiva membrii unei echipe, precum și de a-i ajuta să își atingă potențialul maxim, atât fizic, la sediu, cât și de la distanță;

| — | capacitatea de a conduce echipe și/sau grupuri de experți cu componență internațională în cadrul unor proiecte de cercetare tehnică sau aplicată ar constitui un avantaj. |
| --- | --- |

—

capacitatea de a conduce echipe și/sau grupuri de experți cu componență internațională în cadrul unor proiecte de cercetare tehnică sau aplicată ar constitui un avantaj.

Competențe și experiență de specialitate

| — | experiență profesională legată de domeniile care fac obiectul activității direcției, în special securitatea nucleară, siguranța nucleară sau garanțiile nucleare; |
| --- | --- |

—

experiență profesională legată de domeniile care fac obiectul activității direcției, în special securitatea nucleară, siguranța nucleară sau garanțiile nucleare;

| — | experiență în cadrul instituțiilor UE și al serviciilor Comisiei sau în legătură cu acestea, în special în ceea ce privește interfața dintre știință și politici; |
| --- | --- |

—

experiență în cadrul instituțiilor UE și al serviciilor Comisiei sau în legătură cu acestea, în special în ceea ce privește interfața dintre știință și politici;

| — | capacitatea de a dezvolta și a susține o rețea de profesioniști în cadrul comunităților active în domeniul politicii și cercetării nucleare; |
| --- | --- |

—

capacitatea de a dezvolta și a susține o rețea de profesioniști în cadrul comunităților active în domeniul politicii și cercetării nucleare;

| — | capacitatea de a comunica și de a interacționa în mod eficace cu autoritățile germane naționale/locale, în concordanță cu rolul care îi revine în calitate de administrator al sediului; |
| --- | --- |

—

capacitatea de a comunica și de a interacționa în mod eficace cu autoritățile germane naționale/locale, în concordanță cu rolul care îi revine în calitate de administrator al sediului;

| — | experiența profesională în domeniul științei sau al ingineriei nucleare ar constitui un avantaj. |
| --- | --- |

—

experiența profesională în domeniul științei sau al ingineriei nucleare ar constitui un avantaj.

Calități personale

| — | capacitate dovedită de a construi relații de lucru bazate pe încredere cu părțile interesate și capacitatea de a reprezenta în mod adecvat Comisia în relația cu toate părțile interesate interne și externe, inclusiv cu autoritățile naționale ale UE și cu publicul larg; |
| --- | --- |

—

capacitate dovedită de a construi relații de lucru bazate pe încredere cu părțile interesate și capacitatea de a reprezenta în mod adecvat Comisia în relația cu toate părțile interesate interne și externe, inclusiv cu autoritățile naționale ale UE și cu publicul larg;

| — | excelente aptitudini de comunicare și negociere; |
| --- | --- |

—

excelente aptitudini de comunicare și negociere;

| — | excelente aptitudini organizatorice, precum și capacitatea de a rezolva probleme de natură conceptuală și operațională prin aplicarea unei abordări orientate spre obținerea de rezultate; |
| --- | --- |

—

excelente aptitudini organizatorice, precum și capacitatea de a rezolva probleme de natură conceptuală și operațională prin aplicarea unei abordări orientate spre obținerea de rezultate;

| — | capacitatea de a face schimb de informații și de a coopera cu omologii și colegii săi. |
| --- | --- |

—

capacitatea de a face schimb de informații și de a coopera cu omologii și colegii săi.

Criterii obligatorii (cerințe de eligibilitate)

Vor fi luați în considerare pentru etapa de selecție numai candidații care îndeplinesc, până la termenul-limită de depunere a candidaturilor, următoarele cerințe formale:

| — | Cetățenie: candidații trebuie să fie cetățeni ai unuia dintre statele membre ale Uniunii Europene. |
| --- | --- |

—

Cetățenie: candidații trebuie să fie cetățeni ai unuia dintre statele membre ale Uniunii Europene.

| — | Titlu sau diplomă universitară: candidații trebuie să aibă:






  — | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin patru ani; |
| --- | --- | --- |

—

Titlu sau diplomă universitară: candidații trebuie să aibă:

—

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin patru ani;

| — | fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

—

fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

| — | Experiență profesională: candidații trebuie să aibă cel puțin 15 ani de experiență profesională postuniversitară (1) la un nivel la care pot avea acces pe baza calificărilor menționate anterior. Cel puțin cinci ani din experiența profesională respectivă trebuie să fi fost dobândiți într-un domeniu relevant pentru acest post. |
| --- | --- |

—

Experiență profesională: candidații trebuie să aibă cel puțin 15 ani de experiență profesională postuniversitară (1) la un nivel la care pot avea acces pe baza calificărilor menționate anterior. Cel puțin cinci ani din experiența profesională respectivă trebuie să fi fost dobândiți într-un domeniu relevant pentru acest post.

| — | Experiență într-o funcție de conducere: din experiența profesională postuniversitară, cel puțin cinci ani trebuie să fi fost dobândiți într-o funcție de conducere la nivel înalt (2). |
| --- | --- |

—

Experiență într-o funcție de conducere: din experiența profesională postuniversitară, cel puțin cinci ani trebuie să fi fost dobândiți într-o funcție de conducere la nivel înalt (2).

| — | Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (3) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), în ce măsură candidații îndeplinesc cerința privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă. |
| --- | --- |

—

Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (3) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), în ce măsură candidații îndeplinesc cerința privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă.

| — | Limita de vârstă: candidații trebuie să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor (4)]. |
| --- | --- |

—

Limita de vârstă: candidații trebuie să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor (4)].

Selecția și numirea

Selecția și numirea vor fi efectuate în conformitate cu procedurile de selecție și de recrutare ale Comisiei Europene [a se vedea: Documentul privind politica referitoare la înalții funcționari (5)].

Ca parte a acestei proceduri de selecție, Comisia Europeană instituie un comitet de preselecție. Acest comitet examinează toate candidaturile, efectuează o primă verificare a eligibilității și îi identifică pe acei candidați care au profilul cel mai potrivit în raport cu criteriile de selecție menționate mai sus, care pot fi invitați să susțină un interviu cu comitetul de preselecție.

Comitetul de preselecție formulează concluzii în urma interviurilor respective și propune o listă de candidați care vor susține interviuri suplimentare cu Comitetul consultativ privind numirile (CCN) din cadrul Comisiei Europene. CCN, luând în considerare concluziile comitetului de preselecție, va stabili candidații care vor fi invitați la un interviu.

Candidații care vor fi convocați la un interviu cu CCN vor participa la probe organizate într-un centru de evaluare, care se vor desfășura pe parcursul unei zile întregi sub supravegherea unor consultanți externi din domeniul recrutării. Pe baza rezultatelor obținute la interviu și a raportului întocmit de centrul de evaluare, CCN va stabili o listă restrânsă de candidați considerați potriviți pentru a exercita funcția.

Candidații înscriși pe lista restrânsă a CCN vor fi invitați la un interviu cu membrul (membrii) relevant (relevanți) al (ai) Comisiei, precum și cu membrii Consiliului guvernatorilor JRC.

În urma acestor interviuri, Comisia Europeană va adopta decizia de numire.

Candidatul selectat trebuie să își fi îndeplinit toate obligațiile care îi revin în temeiul legislației privind serviciul militar, să prezinte garanțiile morale necesare exercitării atribuțiilor sale și să fie apt din punct de vedere fizic să își îndeplinească atribuțiile.

Candidatul selectat ar trebui să dețină sau să fie în măsură să obțină o certificare a autorizării de securitate valabilă de la autoritatea națională de securitate din țara sa. Autorizarea de securitate a personalului reprezintă decizia administrativă emisă după finalizarea unei investigații de securitate efectuate de către autoritatea națională de securitate competentă, în conformitate cu actele cu putere de lege și normele naționale aplicabile în materie de securitate, prin care se atestă că persoanei respective i se poate permite accesul la informații clasificate până la un nivel specificat. (Vă atragem atenția asupra faptului că procedura necesară pentru obținerea autorizării de securitate poate fi demarată numai la cererea angajatorului, nu și la cererea candidatului.)

Candidatul nu va avea acces la informații UE clasificate la nivelul CONFIDENTIEL UE/EU CONFIDENTIAL sau la un nivel superior și nu va putea participa la reuniunile la care se discută despre informații UE clasificate la acest nivel decât după ce i-a fost acordată autorizarea de securitate de către statul membru vizat și după ce a fost finalizată procedura de acordare a autorizării prin emiterea notei de informare obligatorii din punct de vedere juridic de către Direcția Securitate a Comisiei Europene.

Egalitatea de șanse

În conformitate cu articolul 1d din Statutul funcționarilor, Comisia Europeană urmărește îndeplinirea obiectivului strategic de a asigura egalitatea de gen la toate nivelurile de conducere până la finalul mandatului său curent și aplică o politică de promovare a egalității de șanse prin încurajarea candidaturilor care ar putea contribui la o mai mare diversitate, egalitate de gen și echilibru geografic general.

Condițiile de încadrare în muncă

Salariile și condițiile de încadrare în muncă sunt prevăzute în Statutul funcționarilor.

Candidatul selectat va fi recrutat ca funcționar cu gradul AD 14 (6). Acesta va fi încadrat în treapta 1 sau 2 a gradului menționat, în funcție de durata experienței sale profesionale anterioare.

Candidatul selectat trebuie să aibă în vedere condiția menționată în Statutul funcționarilor conform căreia toți noii angajați trebuie să încheie cu succes o perioadă de probă de nouă luni.

Locul de desfășurare a activității este Karlsruhe, Germania, unde se află direcția în cauză.

Postul este disponibil începând cu 1 noiembrie 2022.

Independență și declarația de interese

Înainte de a-și prelua atribuțiile, candidatul selectat va trebui să dea o declarație prin care se angajează să acționeze în mod independent în interesul public și să declare orice interes care ar putea fi considerat ca aducând atingere independenței sale.

Procedura de depunere a candidaturii

Înainte de a vă depune candidatura, verificați cu atenție dacă îndepliniți toate cerințele de eligibilitate (din secțiunea „Criterii obligatorii”), în special cele privind tipurile de diplome, experiența profesională la nivel înalt și cunoștințele lingvistice cerute. Neîndeplinirea uneia dintre cerințele de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet pe site-ul web de mai jos și să urmați instrucțiunile cu privire la diferitele etape ale procedurii:

https://ec.europa.eu/dgs/human-resources/seniormanagementvacancies/

Trebuie să aveți o adresă de e-mail valabilă. Aceasta va servi pentru confirmarea înscrierii dumneavoastră și ne va permite să vă contactăm în cursul diferitelor etape ale procedurii. Prin urmare, vă rugăm să informați Comisia Europeană cu privire la o eventuală modificare a adresei dumneavoastră de e-mail.

Pentru a vă finaliza candidatura, trebuie să încărcați un CV în format PDF, utilizând, de preferință, formatul de CV Europass (7), și să completați online o scrisoare de intenție (de maximum 8 000 de caractere). CV-ul și scrisoarea dumneavoastră de intenție pot fi redactate în oricare dintre limbile oficiale ale Uniunii Europene.

După finalizarea înscrierii online, veți primi un e-mail de confirmare a înregistrării candidaturii dumneavoastră. Dacă nu primiți un e-mail de confirmare înseamnă că nu v-a fost înregistrată candidatura!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat direct de Comisia Europeană cu privire la stadiul candidaturii dumneavoastră.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă: HR-MANAGEMENT-ONLINE@ec.europa.eu

Data-limită

Data-limită pentru înscriere este 15 februarie 2022, ora 12.00 după-amiaza, ora Bruxelles-ului. Înscrierea nu va mai fi posibilă ulterior.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirată data-limită pentru efectuarea înscrierii, nu veți mai putea introduce niciun fel de date. Nu se acceptă înscrieri după expirarea datei-limită.

Informații importante pentru candidați

Li se atrage atenția candidaților asupra faptului că deliberările comitetelor de selecție sunt confidențiale. Li se interzice candidaților sau oricărei alte persoane care acționează în numele lor să stabilească contacte directe sau indirecte cu membri individuali ai acestor comitete. În cazul în care aveți întrebări, adresați-vă secretariatului comitetului respectiv.

Protecția datelor cu caracter personal

Comisia Europeană se va asigura că datele cu caracter personal ale candidaților sunt prelucrate în conformitate cu Regulamentul (UE) 2018/1725 al Parlamentului European și al Consiliului (8). Aceste dispoziții se aplică în special în ceea ce privește confidențialitatea și securitatea acestor date.

---

(1)  Experiența profesională nu se ia în considerare decât dacă reprezintă o relație de muncă efectivă, definită drept muncă reală și autentică, efectuată în schimbul unei contraprestații monetare și în calitate de angajat (indiferent de tipul de contract) sau de prestator de servicii. Activitățile profesionale desfășurate cu fracțiune de normă vor fi calculate proporțional, pe baza procentului dintr-o normă întreagă al orelor lucrate, dovedit printr-un certificat. Concediul de maternitate/concediul pentru creșterea copilului/concediul de adopție se ia în considerare dacă a avut loc în cadrul unui contract de muncă. Perioadele de lucru la un doctorat sunt asimilate cu experiența profesională, chiar dacă nu au fost plătite, însă pe o durată maximă de trei ani și cu condiția ca doctoratul să fi fost finalizat cu succes. O anumită perioadă nu poate fi luată în calcul decât o singură dată.

(2)  În CV-ul lor, candidații trebuie să indice în mod clar, pentru toți anii în cursul cărora a fost dobândită experiența într-o funcție de conducere: 1. denumirea și natura funcțiilor de conducere deținute; 2. numărul de angajați avuți în subordine în perioada în care au deținut funcțiile respective; 3. dimensiunea bugetelor gestionate; 4. numărul de niveluri ierarhice superioare și inferioare; și 5. numărul de posturi existente la același nivel ierarhic cu cel al candidatului.

(3)  https://eur-lex.europa.eu/legal-content/RO/TXT/?uri=CELEX%3A01958R0001-20130701

(4)  https://eur-lex.europa.eu/legal-content/RO/TXT/?uri=CELEX%3A01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (există numai în limba engleză)

(6)  Coeficientul corector aplicabil remunerației și pensiilor funcționarilor și ale celorlalți agenți ai Uniunii Europene pentru Karlsruhe este fixat, de la 1 iulie 2020, la 98 %. Acest coeficient face obiectul unei revizuiri anuale.

(7)  Puteți găsi informații cu privire la modul de creare a CV-ului Europass online la adresa: https://europa.eu/europass/ro/create-europass-cv

(8)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---